เพิ่งมีอะไรกับแฟนค่ะ พอตกกลางคืนมามีเลือดออกจางๆจากช่องคลอดค่ะ และมีอาการปวดท้องน้อยด้วยค่ะ ไม่ทราบว่ามีปัญหาอะไรป่าวคะ ปล.มีการป้องกันโดยใช้ถุงยางอนามัยค่ะ ไม่ได้ใช้ยาคุมค่ะ
สวัสดีค่ะ หากมีเพศสัมพันธ์โดยใช้ถุงยางอนามัยป้องกัน และใช้ได้อย่างถูกต้อง โอกาสในการตั้งครรภ์ก็จะมีประมาณ 2%ส่วนเลือดที่ออกจาช่องคลอดหลังจากที่มีเพศสัมพันธ์ อาจเกิดจากการมีเพศสัมพันธ์ที่รุนแรง ใช้ท่าทางพิศดาร หรือมีการใส่สิ่งของในช่องคลอด อาจมีผลทำให้เยื่อบุช่องคลอดเกิดการฉีกขาดเล็กน้อยได้ โดยเลือดที่ออกมักมีปริมาณไม่มาก ไหลแบบซึมๆ และจะหยุดไหลได้เองภายในไม่กี่วัน แต่ก็ไม่น่ามีอาการปวดท้องน้อยร่วมด้วยหรือหากอยู่ในช่วงใกล้วันที่ที่ประจำเดือนจะมา เลือดดังกล่าวอาจเป็นเลือดประจำเดือนที่กำลังเริ่มมาก็ได้แต่หากไม่ได้มีเลือดประจำเดือนไหลออกมา และเมื่อมีเพศสัมพันธ์ยังคงมีเลือดออกทุกครั้ง หรือมีเลือดออกผิดปกติมาอีกเรื่อยๆ หรือมีปวดท้องน้อยต่อเนื่อง อาจเกิดจาก- มีการติดเชื้อในช่องคลอด มักมีตกขาวที่ผิดปกติร่วมด้วย อาจมีแสบหรือคันช่องคลอด- มีมดลูกอักเสบ ซึ่งจะมีอาการปวดท้องน้อยและมีตกขาวที่ผิดปกติร่วม รวมถึงอาการเจ็บท้องน้อยขณะมีเพศสัมพันธ์- มีติ่งเนื้อที่ปากมดลูก- มะเร็งปากมดลูก นอกจากมีเลือดออกหลังมีเพศสัมพันธ์ อาจมีตกขาวสีผิดปกติ มีกลิ่นเหม็น เลือดออกกะปริดกะปรอย และปวดท้องน้อยได้ดังนั้น หากยังคงมีเลือดออกทุกครั้งที่มีเพศสัมพันธ์ หรือเกิดอาการเลือดออกกะปริดกะปรอยมาอีกเรื่อยๆ หรือมีปวดท้องน้อยเรื่อยๆ ก็ควรไปพบสูติ-นรีแพทย์เพื่อตรวจค่ะ